VEGA præsenterer

**Organiske folk-poptoner fra den amerikanske troubadour Josh Rouse**

*Den amerikanske sangskriver kommer og forfører Lille VEGA den 28. november med sine smukke, ærlige folk-popsange.*

Den amerikanske sangskriver Josh Rouse har siden 1998 spillet sine eftertænksomme folk-popsange for et begejstret publikum overalt i verden. Rouse begyndte allerede som 18-årig med at komponere musik og endte i Nashville, hvor han allierede sig med en række lokale musikere. Her tog han de første spadestik til, hvad der skulle blive en gloværdig karriere som internationalt anerkendt sangskriver.

Optagelserne i Nashville blev til Rouses debutalbum *Dressed Up Like Nebraska,* og albummet modtog et væld af roser, især for sangskriverens kyndige evner som lyriker. Den unge musiker indledte senere samme år et musikalsk samarbejde med Kurt Wagner fra det legendariske countryband Lambchop og sammen udgav de ep´en *Chester*.

Josh Rouse er eminent til at skrive folk-ballader, der kredser om et svalt tungsind, arrangementerne er organiske og lydbilledet er silkeblødt, hvor Rouses karakteristiske vokal ligger i forgrunden og fortæller om livets op- og nedture. Det er blevet til elleve studiealbums for den produktive sangskriver, som i starten af nullerne flyttede til Valencia i Spanien efter et forlist forhold.

Det seneste i rækken er *The Embers of Time* fra 2015. Sangene er blevet til i en periode, hvor Rouse var i et terapiforløb med den eneste engelsktalende psykolog i Valencia og tekstmæssigt behandler albummet også Rouses sessions hos psykologen.

Med albummet *Home* fra 2000 fik Rouse spår opmærksomhed med nummeret ”Directions”, som figuerede på sountracket til Cameron Crows blockbuster *Vanilla Sky*. Albummet *Nashville* fra 2005 er det sidste album indspillet i USA og det fik stor kommerciel succes.

**Fakta om koncerten  
​**Josh Rouse (US)   
Tirsdag den 28. november kl. 21.00  
Lille VEGA, Enghavevej 40, 1674 København V  
Billetpris 180 kr. + gebyr  
Billetsalget starter fredag den 30. Juni via vega.dk og Ticketmaster.